CELEX: 32012R1111
Language: lt
Date: 2012-11-23 00:00:00
Title: 2012 m. lapkričio 23 d. Komisijos įgyvendinimo reglamentas (ES) Nr. 1111/2012 dėl tam tikrų prekių klasifikavimo Kombinuotojoje nomenklatūroje

29.11.2012   
            
            
               LT
            
            
               Europos Sąjungos oficialusis leidinys
            
            
               L 329/7
            
         KOMISIJOS ĮGYVENDINIMO REGLAMENTAS (ES) Nr. 1111/2012
   2012 m. lapkričio 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 23 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys – tai devyni kartoniniai išpjaustyti spausdinti lipdukai, vaizduojantys įvairius vabzdžius ir kitus mažus gyvius, papuošti dirbtiniais akmenimis ir blizgučiais, pateikiami ant plastikinio lakšto, kurio apytikriai matmenys 30 × 30 cm.
                  Prie kiekvieno lipduko priklijuota lipni juostelė ir jis gali būti lipinamas ant pasirinkto paviršiaus. Vėliau lipduką galima perkelti ant kito paviršiaus.
                  Lipdukai naudojami dekoravimui.
                  
                      (1) Žr. paveikslą.
               
               
                  4911 91 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 48 skirsnio 12 pastaba ir KN kodus 4911 ir 4911 91 00 atitinkančiais prekių aprašymais.
                  Pagal 48 skirsnio 12 pastabą kartonas su atspaustais raštais, ženklais arba vaizdais, kurie turi esminę įtaką pagrindinei šių prekių paskirčiai, priskiriamas 49 skirsniui. Šis gaminys – spaudinys, kuriame atspausti tik vaizdai, jis naudojamas dekoravimui. Todėl jis nepriskirtinas 4823 pozicijai kaip kitas kartonas.
                  Saviklijai spausdinti lipdukai skirti naudoti dekoravimui ir priskiriami 4911 pozicijai (taip pat žr. Suderintos sistemos paaiškinimų 4911 pozicijos paaiškinimų 10 punktą).
                  Todėl gaminys klasifikuotinas kaip kiti spaudiniai priskiriant KN kodą 4911 91 00.
               
            
         
      
         (1)  Paveikslas pateikiamas tik dėl informacijos.